भाषा का ज्ञान एक सहज प्रेरित और पोषित प्रक्रिया है। इसकी शुरुआत घर से ही होती है। इसलिए हम घर पर ही बच्चों को ऐसा वातावरण दें कि वे भाषा के प्रति सचेत और जागरूक हों। अगर वे गलत देखेंगे और सुनेंगे तो गलत ही सीखेंगे। स्मार्टफोन के इस जमाने में जब एसएमएस और ट्वीट का जोर बढ़ रहा हो तो किसी भी भाषा की शुद्धता कायम रह पाना मुश्किल है। महज प्रभाव जमाने के लिए अंग्रेजी के शब्दों का जबरन प्रयोग करना जरूरी नहीं है। इससे कई बार हास्यास्पद स्थितियां ही पैदा होंगी।